|  |  |
| --- | --- |
| Bevillingsområde 50.44 Førtidspension | Udvalg Social- og Sundhedsudvalget |

# 

# Beskrivelse af opgaver

Bevillingen omfatter Ballerup kommunes udgifter til førtidspension. Tilkendelse af førtidspension tilkendes af pensionsnævnet i Ballerup kommune mens administration og udbetaling pr. 1. marts 2013 overgik til Udbetaling Danmark.

Udgifterne til førtidspension fordeles mellem Ballerup kommune og staten. Fordelingen afhænger af tilkendelsestidspunktet for førtidspensionen. I nedenstående tabel vises fordelingen af udgifterne.

|  |  |  |
| --- | --- | --- |
| **Pension tilkendt** | **Ballerups andel** | **Statens andel** |
| Før 1992 | 0 % | 100 % |
| 1992 – 1998 | 50 % | 50 % |
| Fra 1999 | 65 % | 35 % |

Der har siden 2003 kun været en type førtidspension. Før 2003 var der følgende pensionstyper: almindelig førtidspension, almindelig forhøjet førtidspension, Mellemste førtidspension og højeste førtidspension.

# Politiske målsætninger

Det er målet at begrænse tilkendelse af førtidspension. Der arbejdes på forebyggende indsats i forhold til at fastholde og styrke den enkelte borgers arbejdsevne og mulighed for hel eller delvis selvforsørgelse. Indsatsen vil, set i lyset af de seneste års udvikling i tilkendelsesmønsteret, særligt rette sig mod personer under 40 år, personer med psykiske lidelser og personer som ikke har vestlig baggrund.

Den store udfordring er at fastholde borgeren i beskæftigelse eller i uddannelse, således at fastholdelsen i antallet af førtidspensioner ikke blot modsvares af en tilsvarende stigning i andre typer overførsler, typisk kontanthjælp. Det vil derfor være nødvendigt at arbejde med holdningen til, hvornår førtidspensionering kan være en relevant løsning. Der skal gennemføres en indsats for at identificere mulighederne for at forhindre denne ”udstødelse” fra arbejdsmarkedet.

# 

# Økonomisk driftsramme og bemærkninger



**Fordeling af budget 2015:**





Udgiften indeholder også afregning mellem kommuner.

